එදා එම සංචාරයට ගිය පසු අපට නවාතැන් ලැබුණෙ යෝර්ක්ෂයර්හි හෝටලයක. එහි සිටියදී තමයි අපට ටෙස්ට් තත්ත්වය ලැබී ඇති බව දැනගත්තෙ. ඒ මොහොතේ කණ්ඩායමේ අපි සියලුදෙනාම ලැබුවෙ ලොකු සතුටක්. එදා රෑ අපි ලොකු පාටියක් පැවැත්වුවා. ටෙස්ට් තත්ත්වය සැමරුවේ එදා ඒ විදිහටයි. ක්‍රිකට් ක්‍රීඩා කළ අපි හැමෝගෙම ලොකුම අරමුණ වුණේ ටෙස්ට් තරගයකට ක්‍රීඩා කිරීමයි. ඒ නිසා ඒ අවස්ථාව මිහිරි මතකයක් බවට පත්වුණා. අපි තරග සංචාරයකට ගිහින් සිටිය දී ඒ ඒ රටවල සිටි ශ්‍රී ලාංකිකයින් අපට කොච්චර නම් ආදරය කළේද කිව්වොත්, හැමදාම වගේ දිවා සහ රාත්‍රී භෝජන සංග්‍රහ වෙනුවෙන් ඇරයුම් කළා. ඒ කාලයේ දී අද වගේ ශ්‍රී ලංකා ක්‍රිකට් ආයතනයට මුදල් තිබුණෙත් නැහැනෙ. ඒ වගේම වෘත්තීයමය ගිවිස ගැනීම් නොතිබුණු නිසා ක්‍රීඩකයින් හට තද නීති රීති පනවා තිබුණෙත් නැහැ. හැබැයි ක්‍රීඩකයින් එහෙමයි කියලා අනවශ්‍ය ලෙස හැසිරුණේ නැහැ. එක පවුලක පිරිසක් වගේ හිටියෙ. ඒ ඒ රටවලට ගිහාම අපේ ශ්‍රී ලාංකිකයින් ඉතාමත් ආදරණීයව සහ සුහදශීලීව අපට සංග්‍රහ කළා. ඒවා කිසිදාක අමතක කළ නොහැකි මතකයන්.
එම රටවල සිටි ශ්‍රී ලාංකිකයින් මොවුන්ට කුමක් සදහා ආරාධනා කලේද
රාත්‍රී භෝජන සංග්‍රහ වෙනුවෙන්